
         Toto prehlásenie poskytujeme v súvislosti s auditom účtovnej závierky za rok končiaci 31.12.2013.

Prehlasujeme, že sme audítorom predložili prvotné účtovné doklady v rozsahu úplnom, preukaznom tak, aby bolo možné overiť pravdivosť zobrazenia finančnej  situácie spoločnosti a výsledkov  jej hospodárenia a peňažných tokov za rok končiaci k uvedenému dátumu v súlade s účtovnými postupmi a zásadami platnými v SR.

Sme si vedomí toho, že v súlade so zákonom 431/2002 Z.z. v znení neskorších predpisov  sme zodpovední za vedenie účtovníctva .

 K jednotlivým oblastiam prehlasujeme podľa najlepšieho vedomia a svedomia:

A.

1. V predložených účtovných knihách sú zaznačené všetky účtovné prípady, ktoré vecne a časovo súvisia s overovaným účtovným obdobím a účtovanie sa vykonáva na základe riadnych účtovných dokladov.

2. Overovaná ročná bilancia obsahuje zaúčtované všetky hodnoty majetku vlastného imania a záväzkov .

3. Údaje zachytené v účtovníctve sú úplné a zohľadňujú časové rozlíšenie nákladov, výnosov, výdavkov a príjmov, rezerv na krytie budúcich strát.

4. Ocenenie majetku zohľadňuje všetky potenciálne riziká, straty a znehodnotenia.

5. Pohľadávky a záväzky existovali len v rozsahu uvedenom v ročnej bilancii.

6. Právne a iné spory, ktoré majú význam pre posúdenie hospodárskej situácie spoločnosti ku dňu uzávierky neexistovali, resp. sú uvedené pod bodom B.

7. Ručenia za cudzie záväzky, zábezpeky, iné obmedzenia, ktoré sú významné, ku dňu uzávierky neexistovali, resp. sú uvedené pod bodom B.

8. Nemáme žiadne plány, alebo zámery, ktoré by mohli podstatne ovplyvniť zostávajúcu hodnotu, alebo klasifikovanie majetku a záväzkov uvedených v účtovných výkazoch, resp. sú uvedené pod bodom B.

9. Nevyskytli sa žiadne nátlaky na vedenie spoločnosti, alebo zamestnancov, ktorí majú významnú úlohu v systéme vnútornej kontroly, alebo ktorí by mohli mať podstatný vplyv na účtovné výkazy.

10. Management uznáva svoju zodpovednosť za vytvorenie internej kontroly zameranej na prevenciu a odhaľovanie podvodov a poskytol audítorovi informácie ak ich získal.

11. Neexistujú žiadne dohody s finančnými inštitúciami, alebo inými stranami, ktoré by mali mať podstatný vplyv na účtovné výkazy.

12. Neboli zistené žiadne porušenia zákonov, alebo možné porušenia zákonov a nariadení, ktorých dopad by mal byť braný do úvahy pre vykázanie v účtovných výkazoch.

13. Nie sme si vedomí žiadnych významných daňových rizík.

14. Neexistujú žiadne správy daňových úradov, týkajúce sa nesúladu, alebo nedostatkov z hľadiska daňových priznaní, resp. sú uvedené pod bodom B.

15. Neexistujú žiadne dohody, alebo nariadenia daňových úradov okrem tých, o ktorých sme Vás informovali, resp. sú uvedené pod bodom B.

16. Neboli vykonané žiadne daňové audity, alebo podobné šetrenia okrem tých, o ktorých Vás informujeme v bode B.

17. Výročná správa a Poznámky k účtovnej závierke obsahujú všetky údaje v plnom rozsahu a v plnej výške v zmysle zákona č. 431/2002 Z.z. o účtovníctve a Obchodného zákonníka č. 513/1991 Zb. vrátane zmien a doplnkov.

18. Výročnú správu nezverejníme bez toho, aby Vám bola predložená na overenie. 

19. Udalosti osobitného významu po ukončení hospodárskeho roka sa až do dnešného dňa nevyskytli (také ktoré môžu závažne ovplyvniť majetkovú a finančnú pozíciu účtovnej jednotky), resp. sú uvedené pod bodom B.

20. Vyhlasujeme, že audítorovi boli poskytnuté informácie o totožnosti spriaznených osôb našej účtovnej jednotky a o všetkých vzťahoch a transakciách so spriaznenými osobami, o ktorých vieme, takéto vzťahy a transakcie boli správne zaúčtované a zverejnené v súlade s platnou legislatívou. 
21. Transakcie, zásadného charakteru medzi našou účtovnou jednotkou a stranami, ktoré nespĺňajú podmienku nezávislosti neexistujú, resp. sú uvedené pod bodom B.

22. Transakcie medzi závislými osobami boli realizované za ceny obvyklé, v prípade rozdielov sú uvedené pod bodom B.

23. Nemáme vedomosti ani žiadne informácie o skutočnom alebo údajnom podvode alebo podozrení z podvodu, ktorý by ovplyvnil našu účtovnú jednotku. V prípade že skutočnosti existujú, informácie sú uvedené pod bodom B.

24. Prehlasujeme, že vplyv neopravených nesprávností, jednotlivo alebo súhrnne, na finančné výkazy ako celok je nevýznamný. Prehľad takýchto položiek tvorí prílohu tohto dokumentu.
B. Súčasťou tohto vyhlásenia sú nasledovné prílohy:
V .................................................

Dňa .............................................

Podpis štatutárneho zástupcu v zmysle obchodného registra:  
...................................................................

